钦定古今图书集成/明伦汇编/官常典/第762卷 > 陆培
## 钦定古今图书集成/明伦汇编/官常典/第762卷 > 陆培

按《明外史陈潜夫传》：“始为文逐潜夫者陆培，举进士，
为行人，奉使，事竣归省。南都既覆，谋结壮士，保乡土。
俄闻潞王降，索酒饮，将自裁。其妻昼夜守，培乃绐妻
他往，拒户自经。妻兄子破壁救之甦，培大恨，赋《绝命
诗》二章，上书其母，以绳授二仆曰：‘我为烈士，若辈宜相成’。坐方床，从容就缢死，年二十九。培字鲲庭，父运”
昌，崇祯七年进士。授永丰知县，调吉水，以治绩闻。培
少负俊才，有文名，行谊修谨。客华亭，尝却奔女于室。